CELEX: 52005PC0438
Language: da
Date: 2005-09-21
Title: Forslag til Europa-Parlamentets og Rådets direktiv om lagring af data behandlet i forbindelse med tilvejebringelse af offentlige elektroniske kommunikationstjenester og om ændring af direktiv 2002/58/EF {SEK(2005) 1131}

KOMMISSIONEN FOR DE EUROPÆISKE FÆLLESSKABER
                                                       Bruxelles, den 21.9.2005
                                                       KOM(2005) 438 endelig
                                                       2005/0182 (COD)
                                           Forslag til
                  EUROPA-PARLAMENTETS OG RÅDETS DIREKTIV
   om lagring af data behandlet i forbindelse med tilvejebringelse af offentlige elektroniske
              kommunikationstjenester og om ændring af direktiv 2002/58/EF
                                      {SEK(2005) 1131}
                                  (forelagt af Kommissionen)
DA                                                                                            DA
 ---pagebreak---                                      BEGRUNDELSE
   1. BAGGRUNDEN FOR FORSLAGET
      •  110B Begrundelse og formål
      Borgerne bruger i stigende omfang telenet og teletjenester under udførelsen af deres
      daglige gøremål og arbejde. Kommunikationerne genererer "trafikdata" eller
      "lokaliseringsdata", der bl.a. omfatter oplysninger om, hvorfra opkaldet foretages, det
      kaldte nummer, tidspunktet og varigheden af opkaldet. Hvis trafikdata kombineres
      med data, der gør det muligt at identificere abonnenten eller brugeren af tjenesten,
      kan de anvendes til vigtige formål i forbindelse med retshåndhævelse og sikkerhed,
      f.eks. forebyggelse, efterforskning, afsløring og retsforfølgning af grov kriminalitet
      såsom terrorisme og organiseret kriminalitet.
      Det er imidlertid muligt, at ikke alle leverandører vil lagre trafikdataene i samme
      omfang som i de senere år, efterhånden som der tages ændrede forretningsmodeller i
      brug og udbydes nye tjenester, f.eks. flere faste takster, forudbetalte og gratis
      teletjenester, afhængig af den service, leverandørerne yder. Denne tendens er i den
      senere tid blevet forstærket, efter at der nu tilbydes IP-taletelefoni via teletjenesterne
      og sågar fastnetkommunikation til faste takster. Sådanne ordninger betyder, at
      leverandørerne ikke længere behøver at lagre trafikdata til brug ved debitering. Hvis
      der ikke lagres trafikdata, som bruges ved debitering eller til andre forretningsformål,
      vil de ikke være til rådighed for de offentlige myndigheder, når der er en legitim
      begrundelse for at få adgang til dataene. Med andre ord gør denne udvikling det
      meget sværere for de offentlige myndigheder at udføre deres opgaver, dvs. at
      forebygge og bekæmpe organiseret kriminalitet og terrorisme, og det bliver lettere
      for kriminelle at kommunikere med hinanden uden at frygte, at data om deres
      kommunikationer bruges af de retshåndhævende myndigheder til at forpurre deres
      forehavende.
      Det haster nu med at vedtage harmoniserede bestemmelser på EU-plan om dette
      spørgsmål. En række medlemsstater har vedtaget eller agter at vedtage nationale
      foranstaltninger med krav om, at visse eller alle leverandører lagrer bestemte typer
      data, så de kan bruges til ovennævnte formål, når det måtte være nødvendigt.
      Medlemsstaternes forskellige retlige, lovgivningsmæssige og tekniske bestemmelser
      om lagring af trafikdata er en hindring for det indre marked for elektronisk
      kommunikation, da tjenesteudbyderne skal opfylde forskellige krav i forskellige
      lande vedrørende betingelserne for lagring og de typer data, de skal lagre. Disse
      bestemmelser bør derfor harmoniseres yderligere i overensstemmelse med EF-
      traktatens artikel 14. 120
      • Generel baggrund
      Det Europæiske Råd bekræftede i sin erklæring af 25. marts 2004 om bekæmpelse af
      terrorisme, at det er nødvendigt at have EU-regler, som sikrer, at der af hensyn til
      terrorbekæmpelsen er adgang til trafikdata i alle 25 medlemsstater. Det Europæiske
      Råd pålagde efter terrorangrebet i Madrid Rådet at behandle "forslag til opstilling af
      regler for tjenesteudbyderes lagring af kommunikationsdata" med henblik på
      vedtagelse i 2005. Vedtagelsen af en passende retsakt om dette spørgsmål har høj
DA                                            2                                                  DA
 ---pagebreak---    prioritet, hvilket for nylig er blevet bekræftet, dels i Det Europæiske Råds
   konklusioner af 16.-17. juni, dels på den ekstraordinære samling i Rådet (retlige og
   indre anliggender) den 13. juli 2005 efter terrorbombesprængningerne i London.130
   • Gældende bestemmelser på det område, som forslaget vedrører
   Ved direktiv 2002/58/EF om databeskyttelse inden for elektronisk kommunikation,
   artikel 6 og 9, harmoniseres de regler vedrørende beskyttelse af personoplysninger,
   som også finder anvendelse på behandling af trafikdata og lokaliseringsdata, der
   genereres, når der bruges elektroniske kommunikationstjenester. Sådanne data skal
   slettes eller gøres anonyme, når de ikke længere er nødvendige for fremføringen af
   kommunikationen, bortset fra til debitering af abonnenten og afregning for samtrafik.
   Hvis abonnenten giver sit samtykke hertil, kan visse data også behandles med
   henblik på markedsføring og levering af tillægstjenester. Det bestemmes i artikel 15,
   stk. 1, at medlemsstaterne kan vedtage retsforskrifter med henblik på at indskrænke
   rækkevidden af de rettigheder og forpligtelser, der omhandles i (bl.a.) artikel 5, 6 og
   9, hvis en sådan indskrænkning er nødvendig, passende og forholdsmæssig i et
   demokratisk samfund af hensyn til den nationale sikkerhed (dvs. statens sikkerhed),
   forsvaret, den offentlige sikkerhed, eller forebyggelse, efterforskning, afsløring og
   retsforfølgning af strafbare handlinger.140
   • Overensstemmelse med andre EU-politikker og -mål
   Forslaget er i tråd med fællesskabsretten og charteret om grundlæggende rettigheder.
   Selv om det foreslåede direktiv helt klart vil få indflydelse på borgernes ret til
   privatliv, som er sikret ved artikel 7 i charteret, og på retten til beskyttelse af
   personoplysninger, som er sikret ved artikel 8 i charteret, kan der i overensstemmelse
   med charterets artikel 52 gøres indgreb i disse rettigheder. Den begrænsning af
   rettighederne, der er omfattet af forslaget, er nemlig forholdsmæssig og nødvendig
   for at realisere de almindeligt anerkendte mål om forebyggelse og bekæmpelse af
   kriminalitet og terrorisme.
   Endvidere begrænses forslagets virkninger på borgernes ret til privatliv som følger:
   for det første defineres det klart, hvilke formål de lagrede data kan bruges til, for det
   andet begrænses antallet af de kategorier af data, som det er nødvendigt at lagre, og
   for det tredje begrænses lagringsperioden. En anden vigtig beskyttelse er, at dette
   direktiv ikke finder anvendelse på indholdet af kommunikationerne, da det ville være
   ensbetydende med, at telekommunikationerne blev opfanget, og det ligger uden for
   nærværende retsakts anvendelsesområde.
   Behandling af personoplysninger, der lagres af tjeneste- og netudbyderne i henhold
   til bestemmelserne i nærværende direktiv, er omfattet af de almindelige og særlige
   bestemmelser i direktiv 95/46/EF og 2002/58/EF – hvilket i praksis betyder, at det
   ikke er nødvendigt at fastsætte yderligere særlige bestemmelser om de almindelige
   principper om databeskyttelse og datasikkerhed. Det betyder også, at de
   databeskyttelsesmyndigheder, der findes i alle medlemsstater, har fulde beføjelser til
   at overvåge behandlingen af sådanne data.
DA                                         3                                                 DA
 ---pagebreak---    2. HØRING AF INTERESSEREDE PARTER OG KONSEKVENSANALYSE
      • Høring af interesserede parter
      Høringsmetoder, hovedmålgrupper og respondenternes overordnede profil
      Spørgsmålet om lagring af trafikdata har været genstand for høring hos
      repræsentanter for de retshåndhævende myndigheder, telesektoren og
      databeskyttelseseksperter lige siden 2001, hvor man holdt de første møder i
      forummet for internetkriminalitet (Cybercrime Forum).
      Den 14. juni 2004 blev der holdt et ad hoc-rundbordsmøde tilrettelagt af det
      europæiske forum for forebyggelse af organiseret kriminalitet, hvori der deltog
      repræsentanter for de retshåndhævende myndigheder, telesektoren og
      databeskyttelsesorganisationerne. Den 30. juli 2004 forelagde GD INFSO og
      GD JLS et fælles høringspapir om lagring af trafikdata som forberedelse til en
      offentlig workshop om dette emne, der blev holdt den 21. september 2004. Der
      indkom bidrag og reaktioner fra forskellig side – navnlig fra telesektoren og
      borgerrettighedsforeninger – som svar på det fælles høringspapir. Den offentlige
      workshop, der blev holdt den 21. september, gav Kommissionen yderligere
      inspiration.
      Under udarbejdelsen af forslaget har Kommissionen ligeledes trukket på den
      omfattende offentlige debat om emnet, herunder drøftelserne i Europa-Parlamentet.
      Resumé af svarene og af, hvordan der er taget hensyn til dem
      Det blev under høringen bekræftet, at lagring af teletrafikdata er et væsentligt
      redskab for de retshåndhævende myndigheder i forebyggelsen og bekæmpelsen af
      kriminalitet og terrorisme. De retshåndhævende myndigheder oplyste, at
      lagringsperioderne af hensyn til deres arbejde burde være så lange som nødvendigt,
      og at så mange data som muligt burde lagres. Især i forbindelse med en kompliceret
      efterforskning af grov kriminalitet, som kan vare i en årrække, inden den afsluttes, er
      der stadig hyppigt behov for ældre trafikdata. Der blev givet en række eksempler på
      tilfælde, hvor sådanne data havde vist sig at have afgørende betydning for
      efterforskningen, oftest i forbindelse med lovovertrædelser som f.eks.
      bombesprængninger og mord.
      Repræsentanterne for telekommunikations- og internetsektorens repræsentative
      organisationer og individuelle virksomheder, der udbyder elektronisk
      kommunikation, anførte, at de ganske vist var villige til at samarbejde med de
      retshåndhævende myndigheder og også havde gjort det, men at lange
      lagringsperioder ville medføre betydelige omkostninger, og det ville være
      tilstrækkeligt at opbevare dataene. De ønskede under alle omstændigheder kun at
      indføre lagringsperioder på højst seks måneder, da mange af de data, som de
      retshåndhævende myndigheder anmoder om, ikke er ældre end seks måneder, og de
      ønskede at få indført en mekanisme for godtgørelse af påløbne ekstraomkostninger.
      Repræsentanterne for databeskyttelsesmyndighederne og borgerrettigheds-
      foreningerne anførte, at datalagring er et indgreb i borgernes ret til privatliv, og
      derfor bør lagringsperioden være så kort som muligt. Mere generelt satte de
DA                                           4                                                DA
 ---pagebreak---    spørgsmålstegn ved, om en lagringsperiode på over seks måneder kunne betragtes
   som værende forholdsmæssig. De gav også udtryk for bekymring med hensyn til
   datalagringens finalitet og formål, som burde præciseres nøje.
   Nærværende forslag er afbalanceret og bygger på vedlagte konsekvensanalyse. En
   lagringsperiode på 1 år for trafikdata vedrørende mobil- og fastnetstelefoni og på 6
   måneder for internettrafikdata dækker de retshåndhævende myndigheders vigtigste
   behov og begrænser samtidigt telesektorens dermed forbundne omkostninger og
   indgrebet i borgernes ret til privatliv. En lagringsperiode på seks måneder for alle
   data ville have været for kort, for selv om en stor del af anmodningerne fra de
   retshåndhævende myndigheder vedrører data, der ikke er ældre end seks måneder,
   anmodes der som oftest om data, der er ældre end seks måneder, når det drejer sig
   om de mest alvorlige strafbare handlinger såsom terrorisme, organiseret kriminalitet
   og mord.
   • Ekspertbistand
   Der har ikke været behov for ekstern ekspertbistand.
   • Konsekvensanalyse
   Der er overvejet forskellige muligheder. I 2002 opfordrede Rådet udtrykkeligt til en
   dialog på nationalt plan og på EU-plan, så man kunne finde en løsning på
   spørgsmålet om lagring af trafikdata, der både dækker behovet for effektive
   redskaber til forebyggelse, afsløring, efterforskning og retsforfølgning i forbindelse
   med strafbare handlinger og for beskyttelse af fysiske personers grundlæggende
   rettigheder og friheder, navnlig deres ret til privatliv, beskyttelse af
   personoplysninger og brevhemmelighed. Selv om der har været en bred og
   omfattende offentlig høring og debat om emnet, herunder også en drøftelse i Europa-
   Parlamentet, er der endnu ikke fundet nogen fælles løsning.
   Tages der ikke noget initiativ vedrørende datalagring, vil det nuværende virvar af
   bestemmelser om datalagring fortsat finde anvendelse. Man har afvist blød
   lovgivning, da den ikke giver den rette retssikkerhed. Et initiativ under tredje søjle
   om pligt til datalagring blev afvist, da det ikke ville have været foreneligt med
   gældende fællesskabsret. Desuden opfordrede Det Europæiske Råd i sin erklæring
   om bekæmpelse af terrorisme til, at der blev truffet lovforanstaltninger.
   Vælger man at fremsætte et forslag til direktiv, skabes der den nødvendige
   harmonisering i det indre marked. I modsætning til en forordning giver et direktiv
   medlemsstaterne en vis manøvremargen på et følsomt område, for så vidt angår
   gennemførelsen. En forordning ville have været for snæver, navnlig i lyset af de
   forskellige tekniske arkitekturer, som benyttes af leverandører i forskellige lande. Et
   direktiv giver medlemsstaterne en tilstrækkelig margen til at tilpasse reglerne til
   nationale forhold. Under alle omstændigheder er status quo ikke længere holdbar på
   grund af de hindringer for den frie udveksling af tjenesteydelser, som varierende
   nationale bestemmelser på området udgør. Valget af nærværende retsakt og af
   EF-traktatens artikel 95 som retsgrundlag er også blevet truffet på grundlag af den
   retlige analyse, der omhandles i arbejdsdokument fra Kommissionens tjenestegrene
   SEK(2005) 420 af 22. marts 2005. Kommissionen har udført en konsekvensanalyse,
   og                rapporten               herom                 findes               på
DA                                        5                                                DA
 ---pagebreak---       http://europa.eu.int/comm/dgs/justice_home/evaluation/dg_coordination_evaluation_
      annexe_en.htm.
   3. FORSLAGETS RETLIGE ASPEKTER
      •  305 Resumé af forslaget
      Hensigten med dette forslag til direktiv er at harmonisere de forpligtelser, som
      udbydere af offentligt tilgængelige elektroniske kommunikationstjenester eller af et
      offentligt kommunikationsnet har til at lagre visse trafikdata, således at de kan
      overdrages de kompetente myndigheder i medlemsstaterne i forbindelse med
      forebyggelse, efterforskning, afsløring og retsforfølgning af alvorlige strafbare
      handlinger såsom terrorisme og organiseret kriminalitet. 310
      • Retsgrundlag
      EF-traktatens artikel 95.
      •  320 Subsidiaritetsprincippet
      Subsidiaritetsprincippet finder anvendelse, for så vidt som forslaget ikke hører ind
      under Fællesskabets enekompetence.
      Målene med forslaget kan ikke opfyldes på tilfredsstillende vis af medlemsstaterne,
      hvilket skyldes følgende.
      Medlemsstaterne kan ikke selv opnå, at der sker en harmonisering af
      lagringsperioderne for trafikdata. En EU-foranstaltning, som Det Europæiske Råd
      har opfordret til, vil sikre, at trafikdata lagres over hele Den Europæiske Union og
      kan stilles til rådighed for de retshåndhævende myndigheder.
      Da effektiviteten af de retshåndhævende myndigheders efterforskninger er yderst
      afhængig af det internationale samarbejde, og medlemsstaternes forskellige
      politikvalg har en negativ virkning på telemarkedet, vil harmonisering af ordningerne
      for lagring af trafikdata være det mest hensigtsmæssige tiltag på EU-plan. Princippet
      om godtgørelse af omkostninger giver mulighed for at skabe lige vilkår for
      udbyderne af telenet og -tjenester i det indre marked.
      En indsats på fællesskabsplan vil af nedenstående grunde være et mere effektivt
      redskab til at nå målene med forslaget.
      En EU-indsats vil være et mere effektivt middel til at sikre, at trafikdata lagres over
      hele Den Europæiske Union og kan stilles til rådighed for de retshåndhævende
      myndigheder på ensartede betingelser. Det vil også være en fordel for telesektoren og
      især for de virksomheder, der tilbyder tjenester i flere medlemsstater, eftersom de
      kan standardisere deres teknologi. 325
      De kvalitative indikatorer, der viser, at målene bedre kan nås gennem en EU-indsats,
      er de retshåndhævende myndigheders effektivitet i forebyggelsen og bekæmpelsen af
      kriminalitet og terrorisme, særlig i sager vedrørende organiseret kriminalitet og
      terrorisme, der ofte er grænseoverskridende. 327
DA                                             6                                              DA
 ---pagebreak---    Forslaget vedrører kun de mål, som medlemsstaterne ikke selv kan opfylde på
   tilfredsstillende vis, og som EU mere effektivt kan opfylde, idet bestemmelserne
   begrænses til at pålægge udbydere af telenet eller -tjenester pligt til at lagre data.
   Forslaget overlader det til medlemsstaterne at vælge, hvilke myndigheder der bør
   have adgang til de lagrede data og på hvilke betingelser. Adgang til og udveksling af
   oplysninger mellem relevante retshåndhævende myndigheder er et spørgsmål, der
   falder uden for EF-traktatens anvendelsesområde.
   På denne baggrund bør det nævnes, at Kommissionen for øjeblikket er ved at
   udarbejde flere udkast til retsakter i henhold til traktaten om Den Europæiske Union;
   disse retsakter vedrører princippet om oplysningers tilgængelighed i forbindelse med
   retshåndhævelse og fastlæggelse af principper for beskyttelse af personoplysninger
   under tredje søjle. Det skal ligeledes nævnes, at der ikke bør tillades adgang til
   "lagrede data" i henhold til dette direktiv af andre årsager end retshåndhævelse, dvs.
   udbydere af teletjenester får ikke adgang til lagrede data.
   Forslaget er derfor i overensstemmelse med subsidiaritetsprincippet.
   • Proportionalitetsprincippet
   Forslaget er i overensstemmelse med proportionalitetsprincippet, da dets virkninger
   for borgerne og telesektoren er blevet begrænset mest muligt. Det bør erindres, at
   denne retsakt kun omhandler trafikdata, der behandles af udbyderne af telenet eller
   -tjenester. Indholdet af de elektroniske kommunikationer er ikke omfattet af
   direktivets anvendelsesområde.
   Under overvejelserne, hvor der skulle findes så fin en balance som muligt mellem
   alle berørte interesser i social, økonomisk, sikkerhedsmæssig og privatlivsmæssig
   sammenhæng, har det været afgørende, at de grundlæggende rettigheder og friheder,
   særlig retten til liv, respekteres, og at brud på privatlivets fred begrænses mest
   muligt.
   Derfor er der i dette forslag til direktiv taget hensyn til proportionaliteten, især med
   hensyn til de foreslåede lagringsperioder, sondringen mellem telefoni- og
   internetdata, det begrænsede antal kategorier af data, der må lagres, og ordningen for
   godtgørelse af udgifter. Forslaget indsnævrer navnlig de formål, hvortil de
   retshåndhævende myndigheder må kræve lagrede data udleveret. Lovgivningen om
   beskyttelse af personoplysninger finder i fuldt omfang anvendelse på lagrede data,
   hvorimod indvirkningen på enkeltpersoners rettigheder og økonomiske aktører
   begrænses, fordi det bestemmes, at det kun er nødvendigt at lagre et lille sæt
   trafikdata. Endvidere tager man hensyn til gældende forretningsskik ved i væsentligt
   omfang at mindske den datamængde, der skal lagres, fordi trafikdata, som er
   genereret ved brug af internettet, skal lagres i kortere perioder end trafikdata, som er
   genereret ved brug af "almindelig" mobil- og fastnetstelefoni.
   Den finansielle og administrative belastning for de nationale regeringer, de
   økonomiske aktører og borgerne er gjort så minimal som muligt på flere måder. For
   det første indeholder direktivet bestemmelser om harmonisering, hvilket betyder, at
   udbydere af elektroniske kommunikationstjenester eller af et offentligt
   kommunikationsnet ikke pålægges så store udgifter. For det andet er udgifterne gjort
   så små som muligt, fordi både lagringsperioden og de datasæt, der skal lagres,
DA                                         7                                                DA
 ---pagebreak---       begrænses kraftigt. På grund af foranstaltningens betydning for forebyggelse og
      bekæmpelse af kriminalitet og terrorisme anses de ekstraudgifter, som
      medlemsstaterne skal afholde til godtgørelse af udgifter, for at være forholdsmæssige
      (jf. konsekvensanalysen).
      Det bør også fremhæves, at direktivet ikke fratager medlemsstaterne muligheden for
      at anmode om særlige foranstaltninger vedrørende opbevaring af data, f.eks. hvis en
      mistænkt gerningsmand eller kriminel organisation allerede er blevet identificeret,
      eller hvis der er tale om særlige begivenheder såsom terrorangreb.
      • Reguleringsmiddel/-form
      Foreslået retsakt: direktiv.
      Andre midler ville ikke være hensigtsmæssige af følgende årsag(er).
      Spørgsmålet om det korrekte retsgrundlag for et forslag om lagring af trafikdata blev
      for nylig taget op i et arbejdsdokument fra Kommissionens tjenestegrene. Kort sagt
      er standpunktet i dette dokument, at spørgsmålet om lagring af trafikdata allerede er
      blevet løst i tidligere retsakter baseret på et retsgrundlag i første søjle, bl.a.
      ovennævnte direktiv 2002/58/EF og 95/46/EF. Det hedder dernæst i analysen, at det
      kun var på grund af manglende politisk enighed om længden af lagringsperioden, at
      dette ikke blev harmoniseret i større omfang i direktiv 2002/58/EF, og det
      konkluderes, at yderligere retsakter om lagring som sådan af trafikdata (i
      modsætning til en bestemmelse om regulering af udveksling af og adgang til disse
      data i forbindelse med retshåndhævelse) derfor også må have et retsgrundlag i første
      søjle. Denne følgeslutning er i overensstemmelse med artikel 47 i traktaten om Den
      Europæiske Union, der regulerer forholdet mellem traktaten om Den Europæiske
      Union og EF-traktaten, idet det bestemmes, at ingen retsakter, der vedtages i henhold
      til traktaten om Den Europæiske Union, kan berøre de lovgivningsrammer, der
      vedtages i henhold til EF-traktaten.
   4. BUDGETMÆSSIGE KONSEKVENSER
      Forslaget har ingen virkning på Fællesskabets budget.
   5. YDERLIGERE OPLYSNINGER
      • Fornyet gennemgang/revision/udløbsklausul
      Forslaget indeholder en bestemmelse om fornyet gennemgang. Der forventes oprettet
      en arbejdsgruppe om datalagring, som skal bistå Kommissionen under den fornyede
      gennemgang. Denne arbejdsgruppe kunne bestå af tekniske eksperter i elektronisk
      kommunikation og repræsentanter for de retshåndhævende myndigheder og
      databeskyttelsesmyndighederne.
      •   550 Sammenligningstabel
DA                                           8                                              DA
 ---pagebreak---    Medlemsstaterne skal tilsende Kommissionen de nationale bestemmelser, der sættes i
   kraft for at gennemføre direktivet, sammen med en sammenligningstabel, der viser
   sammenhængen mellem de pågældende bestemmelser og dette direktiv.
DA                                       9                                            DA
 ---pagebreak---                                                              2005/0182 (COD)
                                                 Forslag til
                      EUROPA-PARLAMENTETS OG RÅDETS DIREKTIV
   om lagring af data behandlet i forbindelse med tilvejebringelse af offentlige elektroniske
                 kommunikationstjenester og om ændring af direktiv 2002/58/EF
   EUROPA-PARLAMENTET OG RÅDET FOR DEN EUROPÆISKE UNION HAR -
   under henvisning til traktaten om oprettelse af Det Europæiske Fællesskab, særlig artikel 95,
   under henvisning til forslag fra Kommissionen1,
   under henvisning til udtalelse fra Det Europæiske Økonomiske og Sociale Udvalg2,
   under henvisning til udtalelse fra Regionsudvalget3,
   efter proceduren i traktatens artikel 251, og
   ud fra følgende betragtninger:
   (1)     Det bestemmes i Europa-Parlamentet og Rådets direktiv 95/46/EF om beskyttelse af
           fysiske personer i forbindelse med behandling af personoplysninger4, at
           medlemsstaterne skal sikre beskyttelsen af fysiske personers rettigheder og
           frihedsrettigheder i forbindelse med behandling af personoplysninger, især retten til
           privatlivets fred, så der sikres fri udveksling af personoplysninger i Fællesskabet.
   (2)     I Europa-Parlamentets og Rådets direktiv 2002/58/EF om behandling af
           personoplysninger og beskyttelse af privatlivets fred i den elektroniske
           kommunikationssektor5 omsættes principperne i direktiv 95/46/EF til specifikke regler
           for telesektoren.
   (3)     I artikel 5, 6 og 9 i direktiv 2002/58/EF fastsættes de regler, som udbydere af telenet
           eller -tjenester skal overholde i forbindelse med behandling af trafikdata og
           lokaliseringsdata, der genereres ved brug af elektroniske kommunikationstjenester.
           Alle sådanne data skal slettes eller gøres anonyme, når de ikke længere er nødvendige
           for fremføringen af kommunikationen, dog ikke de data, der er nødvendige med
           henblik på debitering af abonnenten og afregning for samtrafik. Hvis der er givet
           samtykke hertil, kan visse data også behandles med henblik på markedsføring eller
           levering af tillægstjenester.
   1       EUT C […] af […], s. […].
   2       EUT C […] af […], s. […].
   3       EUT C […] af […], s. […].
   4       EFT L 281 af 23.11.1995, s. 31.
   5       EFT L 201 af 30.7.2002, s. 37.
DA                                                  10                                             DA
 ---pagebreak---    (4)  I artikel 15, stk. 1, i direktiv 2002/58/EF fastsættes de betingelser, i henhold til hvilke
        medlemsstaterne kan indskrænke rækkevidden af de rettigheder og forpligtelser, der
        omhandles i nævnte direktivs artikel 5, artikel 6, artikel 8, stk. 1, 2, 3 og 4, og artikel
        9. En sådan indskrænkning skal være nødvendig, passende og forholdsmæssig i et
        demokratisk samfund af hensyn til den offentlige ro og orden, f.eks. den nationale
        sikkerhed (dvs. statens sikkerhed), forsvaret, den offentlige sikkerhed, eller
        forebyggelse, efterforskning, afsløring og retsforfølgning i straffesager eller
        uautoriseret brug af det elektroniske kommunikationssystem.
   (5)  Mange medlemsstater har vedtaget lovgivning om tjenesteudbyderes lagring af data
        med henblik på forebyggelse, efterforskning, afsløring og retsforfølgning af
        kriminalitet og strafbare handlinger. Bestemmelserne i de forskellige nationale love
        kan variere betragteligt.
   (6)  De retlige og tekniske forskelle mellem nationale bestemmelser om lagring af data
        med henblik på forebyggelse, efterforskning, afsløring og retsforfølgning af strafbare
        handlinger er en hindring for det indre marked for elektronisk kommunikation.
        Tjenesteudbyderne skal opfylde forskellige krav for så vidt angår de typer trafikdata,
        der skal lagres, og for så vidt angår betingelserne for lagring og lagringsperioden.
   (7)  I sine konklusioner af 20. september 2001 opfordrer Rådet (retlige og indre
        anliggender) til, at det sikres, at de retshåndhævende myndigheder har mulighed for at
        efterforske kriminelle handlinger, hvori der indgår anvendelse af elektroniske
        kommunikationssystemer, og træffe foranstaltninger mod gerningsmændene, samtidig
        med at der sikres balance mellem beskyttelse af personoplysninger og de
        retshåndhævende myndigheders behov for adgang til oplysninger, der skal anvendes i
        kriminalefterforskningen.
   (8)  I sine konklusioner af 19. december 2002 fremhæver Rådet (retlige og indre
        anliggender), at den betydelige vækst i de muligheder, der ligger i elektronisk
        kommunikation har medført, at data vedrørende anvendelsen af elektronisk
        kommunikation udgør et særdeles vigtigt og brugbart redskab i forebyggelse,
        efterforskning, afsløring og retsforfølgning af kriminalitet og strafbare handlinger,
        især organiseret kriminalitet.
   (9)  I erklæringen om bekæmpelse af terrorisme, der blev vedtaget af Det Europæiske Råd
        den 25. marts 2004, blev Rådet pålagt at behandle foranstaltninger vedrørende
        opstilling af regler for tjenesteudbyderes lagring af kommunikationsdata.
   (10) I erklæringen, der blev vedtaget på det ekstraordinære uformelle møde i Rådet den 13.
        juli 2005, fremhæves det på ny, at det er nødvendigt snarest muligt at vedtage
        foranstaltninger vedrørende lagring af trafikdata, der hidrører fra elektronisk
        kommunikation.
   (11) Det er i undersøgelser blevet påvist, og medlemsstaterne har praktisk erfaring for, at
        trafikdata har stor betydning i forebyggelse, efterforskning, afsløring og
        retsforfølgning af alvorlige strafbare handlinger såsom terrorisme og organiseret
        kriminalitet, og det er derfor nødvendigt at sikre, at data, som behandles af udbydere af
        elektronisk      kommunikation,        når    de    tilbyder    offentlige    elektroniske
        kommunikationstjenester eller offentlige kommunikationsnet, lagres i en vis periode.
DA                                                11                                                DA
 ---pagebreak---    (12) Ved valget af de kategorier af oplysninger, som skal lagres, er der tilstræbt en
        passende balance mellem de fordele, der opnås i forbindelse med forebyggelse,
        efterforskning, afsløring og retsforfølgning af de pågældende alvorlige strafbare
        handlinger, og de derigennem forårsagede krænkelser af privatlivets fred. Den
        lagringsperiode på et år, der bliver gældende – seks måneder for data genereret ved
        elektronisk kommunikation, der udelukkende finder sted under anvendelse af
        internetprotokollen – skaber også en rimelig balance mellem alle berørte interesser.
   (13) Da lagring af data påfører udbyderne af elektronisk kommunikation betydelige
        merudgifter, mens samfundet som helhed nyder godt af fordelene ved større offentlig
        sikkerhed, bør det bestemmes, at medlemsstaterne godtgør udbyderne de
        ekstraudgifter, de bevisligt er blevet påført for at opfylde de forpligtelser, de pålægges
        som følge af dette direktiv.
   (14) Elektronisk kommunikationsteknologi er under hastig forandring, og de kompetente
        myndigheders legitime behov kan ændre sig. Kommissionen vil oprette en
        arbejdsgruppe, der skal bistå med rådgivning, og som skal bestå af repræsentanter for
        de retshåndhævende myndigheder, sammenslutninger af virksomheder fra telesektoren
        og databeskyttelsesmyndighederne.
   (15) Det bør nævnes, at direktiv 95/46/EF6 og direktiv 2002/58/EF7 finder fuld anvendelse
        på data, der lagres i overensstemmelse med nærværende direktiv. Det bestemmes i
        artikel 30, stk. 1, litra c), i direktiv 95/46/EF, at den i artikel 29 omhandlede gruppe
        skal høres.
   (16) Det er vigtigt, at medlemsstaterne træffer lovgivningsmæssige foranstaltninger til at
        sikre, at data, der lagres i henhold til dette direktiv, kun udleveres til de kompetente
        nationale myndigheder i overensstemmelse med national lovgivning og under fuld
        overholdelse af de berørte personers grundlæggende rettigheder. Sådanne
        foranstaltninger omfatter især passende betingelser, begrænsninger og
        sikkerhedsbestemmelser, som skal sikre, at udlevering af lagrede data er i
        overensstemmelse med de grundlæggende rettigheder som omhandlet i navnlig den
        europæiske konvention om menneskerettigheder og grundlæggende frihedsrettigheder.
   (17) Der bør vedtages de nødvendige foranstaltninger til gennemførelse af dette direktiv i
        overensstemmelse med Rådets afgørelse 1999/468/EF af 28. juni 1999 om fastsættelse
        af de nærmere vilkår for udøvelsen af de gennemførelsesbeføjelser, der tillægges
        Kommissionen8.
   (18) Målene for denne foranstaltning, nemlig at harmonisere udbydernes pligt til at lagre
        visse data og sikre, at disse data gøres tilgængelige i forbindelse med forebyggelse,
        efterforskning, afsløring og retsforfølgning af alvorlige strafbare handlinger såsom
        terrorisme og organiseret kriminalitet, kan ikke i tilstrækkelig grad opfyldes af
        medlemsstaterne og kan derfor på grund af foranstaltningens omfang og virkninger
        bedre gennemføres på fællesskabsplan. Fællesskabet kan derfor træffe foranstaltninger
        i overensstemmelse med subsidiaritetsprincippet, jf. traktatens artikel 5. I
   6
        EFT L 281 af 23.11.1995, s.31.
   7
        EFT L 201 af 30.7.2002, s.37.
   8
        EFT L 184 af 17.7.1999, s. 23.
DA                                                12                                               DA
 ---pagebreak---            overensstemmelse med proportionalitetsprincippet, jf. nævnte artikel, går dette
           direktiv ikke ud over, hvad der er nødvendigt for at nå disse mål.
   (19)    I dette direktiv overholdes de grundlæggende rettigheder og de principper, som bl.a.
           Den Europæiske Unions charter om grundlæggende rettigheder anerkender. Dette
           direktiv tilstræber sammen med direktiv 2002/58/EF navnlig at sikre, at de
           grundlæggende rettigheder respekteres i fuldt omfang, herunder at privatlivets fred og
           borgernes ret til kommunikation respekteres, samt at der sørges for beskyttelse af
           personoplysninger (artikel 7 og 8 i charteret) -
   UDSTEDT FØLGENDE DIREKTIV:
                                                  Artikel 1
                                       Formål og anvendelsesområde
   1.        Formålet med dette direktiv er at harmonisere medlemsstaternes bestemmelser om de
             pligter, der er pålagt udbydere af offentligt tilgængelige elektroniske
             kommunikationstjenester eller af et offentligt kommunikationsnet, for så vidt angår
             behandling og lagring af visse data med henblik på at sikre, at der er adgang til disse
             data i forbindelse med forebyggelse, efterforskning, afsløring og retsforfølgning af
             alvorlige strafbare handlinger såsom terrorisme og organiseret kriminalitet.
   2.        Dette direktiv finder anvendelse på trafikdata og lokaliseringsdata vedrørende både
             fysiske og juridiske personer og på lignende data, der er nødvendige for at
             identificere abonnenten eller den registrerede bruger. Direktivet finder ikke
             anvendelse på indholdet af elektroniske kommunikationer, herunder oplysninger der
             er indhentet over et elektronisk kommunikationsnet.
                                                  Artikel 2
                                                Definitioner
   1.        I dette direktiv anvendes definitionerne i direktiv 95/46/EF, direktiv 2002/21/EF9 og
             i direktiv 2002/58/EF.
   I dette direktiv forstås ved
             a)     "data": trafikdata, lokaliseringsdata og lignende data, der er nødvendige for at
             identificere abonnenten eller brugeren
   2.        b)     "bruger": enhver juridisk eller fysisk person, der anvender en offentligt
             tilgængelig elektronisk kommunikationstjeneste til privat eller forretningsmæssig
             brug uden nødvendigvis at have abonneret på tjenesten.
   9
           EFT L 108 af 24.4.2002, s. 33.
DA                                                   13                                              DA
 ---pagebreak---                                                  Artikel 3
                                          Pligt til at lagre data
   1.        Uanset artikel 5, 6 og 9 i direktiv 2002/58/EF vedtager medlemsstaterne
             foranstaltninger til at sikre, at data, som genereres eller behandles af udbydere af
             offentligt tilgængelige elektroniske kommunikationstjenester eller af et offentligt
             kommunikationsnet på deres område, når de leverer kommunikationstjenester, lagres
             i overensstemmelse med bestemmelserne i nærværende direktiv.
   2.        Medlemsstaterne vedtager foranstaltninger til at sikre, at data, der lagres i
             overensstemmelse med nærværende direktiv, kun udleveres til de kompetente
             nationale myndigheder i særlige sager og i overensstemmelse med national
             lovgivning med henblik på forebyggelse, efterforskning, afsløring og retsforfølgning
             af alvorlige strafbare handlinger såsom terrorisme og organiseret kriminalitet
                                                 Artikel 4
                                    Kategorier af data, der skal lagres
   Medlemsstaterne sikrer, at følgende kategorier af data lagres i medfør af nærværende direktiv:
           (a)     data der er nødvendige for at spore og identificere kommunikationskilden
           (b)     data der er nødvendige for at spore og identificere kommunikationsmodtageren
           (c)     data der er nødvendige for at identificere datoen og tidspunktet for og
                   varigheden af en kommunikation
           (d)     data der er nødvendige for at identificere kommunikationstypen
           (e)     data der er nødvendige for at identificere kommunikationsapparatet eller det,
                   der svarer til et kommunikationsapparat
           (f)     data der er nødvendige for at identificere stedet, hvor det mobile
                   kommunikationsudstyr befinder/befandt sig.
   De typer data, der må lagres i henhold til ovennævnte datakategorier, er nærmere beskrevet i
   bilaget.
                                                 Artikel 5
                                      Fornyet gennemgang af bilaget
   Bilaget tages regelmæssigt og i nødvendigt omfang op til fornyet gennemgang i
   overensstemmelse med proceduren i artikel 6, stk. 2.
                                                 Artikel 6
                                                  Udvalg
   1.        Kommissionen bistås af et udvalg bestående af repræsentanter for medlemsstaterne
             og med Kommissionens repræsentant som formand.
DA                                                   14                                           DA
 ---pagebreak---    2.        Når der henvises til dette stykke, anvendes artikel 5 og 7 i afgørelse 1999/468/EF, jf.
             dog dennes artikel 8.
   3.        Perioden i artikel 5, stk. 6, i afgørelse 1999/468/EF fastsættes til tre måneder.
                                                  Artikel 7
                                              Lagringsperioder
   Medlemsstaterne sørger for, at de i artikel 4 omhandlede kategorier af data lagres i en periode
   på et år fra datoen for kommunikationen, dog ikke data, der hidrører fra elektroniske
   kommunikationer, der helt eller hovedsageligt finder sted ved hjælp af internetprotokollen.
   Sidstnævnte data lagres i en periode på seks måneder.
                                                  Artikel 8
                                         Krav til lagringen af data
   Medlemsstaterne sørger for, at dataene lagres i overensstemmelse med nærværende direktiv
   på en sådan måde, at de lagrede data og alle andre nødvendige oplysninger vedrørende disse
   data kan fremsendes uden unødig forsinkelse til de kompetente myndigheder på disses
   anmodning.
                                                  Artikel 9
                                                 Statistikker
   Medlemsstaterne sørger for, at der årligt tilsendes Europa-Kommissionen statistikker om
   lagring af data, der er behandlet i forbindelse med levering af offentlige elektroniske
   kommunikationstjenester. Statistikkerne skal indeholde oplysninger om
   – de tilfælde, hvor der er sendt data til de kompetente myndigheder i overensstemmelse med
      gældende national ret
   – tidsrummet mellem den dato, hvor dataene blev lagret, og den dato, hvor den kompetente
      myndighed anmodede om udlevering af dataene
   – de tilfælde, hvor anmodninger om data ikke kunne efterkommes.
   Statistikkerne må ikke indeholde personoplysninger.
                                                  Artikel 10
                                                  Udgifter
   Medlemsstaterne sørger for, at udbyderne af offentligt tilgængelige elektroniske
   kommunikationstjenester eller af et offentligt kommunikationsnet modtager godtgørelse for
   de ekstraudgifter, de bevisligt er blevet påført for at opfylde de betingelser, de pålægges som
   følge af nærværende direktiv.
DA                                                    15                                             DA
 ---pagebreak---                                                  Artikel 11
                                     Ændring af direktiv 2002/58/EF
   I artikel 15 i direktiv 2002/58/EF indsættes følgende stk. 1a:
   "1a. Bestemmelserne i stk. 1 finder ikke anvendelse på de forpligtelser vedrørende lagring
   af data med henblik på forebyggelse, efterforskning, afsløring og retsforfølgning af alvorlige
   strafbare handlinger såsom terrorisme og organiseret kriminalitet, der er omhandlet i direktiv
   2005/../EF. * * EUT L nr. …. af ….".
                                                 Artikel 12
                                                 Evaluering
   1.        Kommissionen forelægger Europa-Parlamentet og Rådet senest tre år fra datoen i
             artikel 13, stk. 1, en evaluering af nærværende direktivs anvendelse og dets virkning
             på de økonomiske aktører og forbrugerne, under hensyntagen til de statistikker, der
             er tilsendt Kommissionen i medfør af artikel 9, med henblik på at fastslå, om det er
             nødvendigt at ændre nærværende direktivs bestemmelser, særlig for så vidt angår den
             lagringsperiode, der er fastsat i artikel 7.
   2.        Med dette for øje gennemgår Kommissionen alle bemærkninger, der meddeles den af
             medlemsstaterne eller af den gruppe vedrørende beskyttelse af personer i forbindelse
             med behandling af personoplysninger, der er nedsat i henhold til artikel 29 i direktiv
             95/46/EF.
                                                 Artikel 13
                                              Gennemførelse
   1.        Medlemsstaterne sætter de nødvendige love og administrative bestemmelser i kraft
             for at efterkomme dette direktiv [inden for en frist på 15 måneder fra datoen for dets
             vedtagelse]. De tilsender straks Kommissionen disse bestemmelser med en
             sammenligningstabel, som viser sammenhængen mellem de pågældende
             bestemmelser og dette direktiv.
   2.        Disse love og bestemmelser skal ved vedtagelsen indeholde en henvisning til dette
             direktiv eller skal ved offentliggørelsen ledsages af en sådan henvisning. De nærmere
             regler for henvisningen fastsættes af medlemsstaterne.
   3.        Medlemsstaterne meddeler Kommissionen teksten til de vigtigste nationale
             retsforskrifter, som de udsteder på det område, der er omfattet af dette direktiv.
                                                 Artikel 14
                                               Ikrafttrædelse
   Dette direktiv træder i kraft på tyvendedagen efter offentliggørelsen i Den Europæiske Unions
   Tidende.
DA                                                   16                                             DA
 ---pagebreak---                                                Artikel 15
                                               Adressater
   Dette direktiv er rettet til medlemsstaterne.
   Udfærdiget i Bruxelles, den [...].
   På Europa-Parlamentets vegne                  På Rådets vegne
   Formand                                       Formand
DA                                                 17            DA
 ---pagebreak---                                                  BILAG
   Typer af data, der skal lagres i henhold til kategorierne i artikel 4 i nærværende direktiv:
   a)       Data der er nødvendige for at spore og identificere kommunikationskilden:
            (1)    Fastnettelefon:
                   (a)      Den kaldendes telefonnummer
                   (b)      Navn og adresse på abonnenten eller den registrerede bruger
            (2)    Mobiltelefon:
                   (a)      Den kaldendes telefonnummer
                   (b)      Navn og adresse på abonnenten eller den registrerede bruger
            (3)    Internetadgang, e-mail over internet og internettelefoni:
                   (a)      Den internetprotokoladresse (IP-adresse) - uanset om den er dynamisk
                            eller statisk - der tildeles kommunikationen af udbyderen af
                            internetadgangen
                   (b)      Identifikation på brugeren af kommunikationskilden
                   (c)      Tilslutningskode eller telefonnummer på alle kommunikationer, der
                            føres over det offentlige telefonnet
                   (d)      Navn og adresse på abonnenten eller den registrerede bruger, som fik
                            tildelt IP-adressen, tilslutningskoden eller brugeridentifikationen på
                            tidspunktet for kommunikationen.
   b)      Data der er nødvendige for at spore og identificere kommunikationsmodtageren:
            (1)    Fastnettelefon:
                   (a)      Det/de kaldte telefonnummer eller telefonnumre
                   (b)      Navn og adresse på abonnenten/abonnenterne eller den/de registrerede
                            bruger(e)
            (2)    Mobiltelefon:
                   (a)      Det/de kaldte telefonnummer eller telefonnumre
                   (b)      Navn og adresse på abonnenten/abonnenterne eller den/de registrerede
                            bruger(e)
            (3)    Internetadgang, e-mail over internet og internettelefoni:
                   (a)      Tilslutningskoden eller brugeridentifikationen på den/de tilsigtede
                            modtager(e) af en kommunikation
DA                                                  18                                             DA
 ---pagebreak---               (b)     Navn og adresse på abonnenten/abonnenterne eller den/de registrerede
                      bruger(e), der er den/de tilsigtede modtager(e) af en kommunikation.
   c) Data der er nødvendige for at identificere datoen og tidspunktet for og varigheden af
      en kommunikation:
      (1)     Fastnettelefon og mobiltelefon:
              (a)     Dato og tidspunkt for kommunikationens påbegyndelse og afslutning
      (2)     Internetadgang, e-mail over internet og internettelefoni:
              (a)     Dato og tidspunkt for login og logoff for internetsessionen baseret på
                      en bestemt tidszone.
   d) Data der er nødvendige for at identificere kommunikationstypen:
      (1)     Fastnettelefon:
              (a)     Den anvendte telefonitjeneste, f.eks. taletelefoni, telefonmøde, telefax
                      og meddelelsestjeneste
      (2)     Mobiltelefon:
              (a)     Den anvendte telefonitjeneste, f.eks. taletelefoni, telefonmøde, SMS
                      (short message service), EMS (enhanced media service) eller MMS
                      (multi-media service).
   e) Data der er nødvendige for at identificere kommunikationsapparatet eller det, der
      svarer til et kommunikationsapparat:
      (1)     Mobiltelefon:
              (a)     Den        kaldendes      og       den     opkaldtes       internationale
                      mobiltelefonabonnentkode (IMSI - international mobile subscriber
                      identity)
              (b)     Den        kaldendes      og       den     opkaldtes       internationale
                      mobiltelefonudstyrskode (IMEI - international mobile equipment
                      identity).
      (2)     Internetadgang, e-mail over internet og internettelefoni:
              (a)     Den kaldendes telefonnummer ved opkaldsadgang
              (b)     Den digitale abonnentledning (DSL) eller en anden afsenderkode for
                      kommunikationens ophavsmand
              (c)     MAC-adressen (media access control) eller en anden maskinkode for
                      kommunikationens ophavsmand.
   f) Data der er nødvendige for at identificere                 stedet,   hvor   det   mobile
      kommunikationsudstyr befinder/befandt sig:
DA                                           19                                                 DA
 ---pagebreak---    (1) Lokaliseringskoden (apparatets   identifikation)  for  kommunikationens
       påbegyndelse og afslutning
   (2) Data-mapping mellem apparaternes identifikation og deres geografiske
       position ved kommunikationens påbegyndelse og afslutning.
DA                                20                                           DA